Die wêreld in foto’s – 18 September 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Giuseppe Conte, die Italiaanse premier, wag Dinsdag op die aankoms van die Oostenrykse kanselier, Sebastian Kurz, by die premierskantoor in Rome. (Foto: Ettore Ferrari, AP) ŉ Fietsryer ry verby ŉ straatlig wat omgeval in die Rong’an-distrik in China se Guangxi-streek ná die verwoesting wat gepaard gegaan het met tifoon Mangkhut. Dié tifoon het Guangxi Sondag getref. (Foto: Tan Kaixing, Xinhua) Die Amerikaanse akteur Rami Malek (links) en die Britse akteur Gwilym Lee poseer Dinsdag in Rome vir foto’s as bemarkingsmateriaal vir die rolprent Bohemian Rhapsody. (Foto: Angelo Carconi, AP) Noord-Koreane het Dinsdag die strate van Pyongyang ingevaar om die Suid-Koreaanse president, Moon Jae-in, en die Noord-Koreaanse leier, Kim Jong-oen, in dié stad te verwelkom. (Foto: AP) Russell Maloy loop oor ŉ brug naby sy huis om die watervlak van die Cape Fear-rivier na te gaan. Watervlakke styg steeds nadat orkaan Florence in Fayetteville, Noord-Carolina, oorstromings tot gevolg gehad het. (Foto: David Goldman, AP)